Emu hnedý

Emu hnedý (Dromaius novaehollandiae) je najväčší autochtónny vták Austrálie. Má chumáčovité, voľne splývajúce sivohnedé perie, mohutné nohy a krátke krídla. Je veľmi spoločenský, žije vo voľných kŕdľoch, ktoré pozostávajú z desiatok jedincov. Živí sa predovšetkým semenami a plodmi, v čase nedostatku prejde pri hľadaní potravy veľké vzdialenosti. V Tasmánii už emu vyhynul, ale na austrálskej pevnine mu prospieva pestovanie obilnín. V niektorých oblastiach ho farmári dokonca považujú za škodcu.

 Súhrnné informácie 
 Výška: 1,5 – 
 Hmotnosť: 30 –55kg
 Operenie: Pohlavia sú si podobné
 Výskyt: Austrália
 Migrácia: Stály
 Status: Lokálne bežný
 Biotopy výskytu: Lesy mierneho pásma, púšte, polopúšte a trávnaté oblasti

 Chov v Zoo 
Emu hnedý je najčastejším chovancom z radu bežcov v zoologických záhradách po celom svete. 

Na Slovensku ho chovajú  všetky zoologické záhrady a vo všetkých zaznamenali aj úspešné odchovy. Štatisticky najdlhšie, takmer od svojho vzniku ho chová Národná Zoo Bojnice, ktorá odchovala takmer tri stovky mláďat a patrí k historicky najúspešnejším v jeho odchove v zoologických záhradách Európy. Významným chovateľom je od 90-ych rokov minulého storočia aj  ZOO Košice , kde odchovali už takmer 60 mláďat a Zoo Spišská Nová Ves.

Z českých zoo sa s ním stretne návštevník takmer v každej zoo. Svetovo najslávnejším chovateľom je ZOO Zlín-Lešná, kde ich chovajú kontinuálne už viac než sto rokov. 

 Referencie 

 Iné projekty 

 Galéria 

 Pozri aj 
 Vojna proti emu

Kategória:Kazuárovité
Kategória:Vtáky Austrálie
Kategória:Najmenej ohrozené druhy